jkorsvik/nowiki_second_scrape_merged huggingface dataset:
Krempatron

En krempatron er en type engangs gasspartron fylt med dinitrogendioksid (N2O, også kalt «lystgass» eller «lattergass») brukt til å lage pisket krem med en kremsifon. Tuten er forseglet med en folie som brytes når patronen monteres for første gangs bruk.


== Utforming ==

Sylinderne lengde på 6.3 cm, storediameter på 1,8 cm, med avrunding i den ene enden og en smal tut i den andre enden. Veggene har en tykkelse på omtrent 2 mm, hvilket er nok til å tåle trykkforskjellen på grunn av gassen inni. Det indre volumet er 10 cm3, og de fleste merkene inneholder 8 gram N2O under trykk.
En full krempatron avgir et trykk på cirka 2 bar og leverer 3,24 liter lystgass.


== Bruk ==
Krempatroner er egnet til kremsifoner som skal brukes i lavt volum, som for eksempel hjemme, på små restauranter eller kaffebarer, hvor produksjonsvolumet er mindre enn 10 liter per time. Til kommersiell bruk med svært høyt volum er det bedre egnet å ha et trykkregulert tanksystem med større beholdere.
Krempatroner brukes også som oksidasjonsmiddel i modellraketter.
Lystgass brukes også som rusmiddel, og gir en dissosiativt rus. Lystgass kan være vanedannende og avhengighet kan forekomme, men det er lav risiko for dette. Mulige korttidseffekter er kveling, og mulige langtidseffekter er blodmangel, hjerneskader og nerveskader. I 2018 innførte noen norske butikkjeder 20-års aldersgrense for salg av krempatroner. I 2020 ble det innført 18-års aldersgrense for kjøp av krempatroner i Danmark.


== Resirkulering ==
Brukte patroner sorteres som metallavfall. Ettersom patronene er laget av presset stål kan de resirkuleres nesten uten tap av kvalitet.


== Se også ==
Powerlet


== Referanser ==
Mississippi Rolling Stone

«Mississippi Rolling Stone» er en sang skrevet av Don Goodman og Troy Seals som ble spilt inn og gitt ut på albumet Loving Arms med Dobie Gray i 1973.
Ike & Tina Turner spilte inn sangen og ga den ut på albumet Sweet Rhode Island Red i 1974.
I 2005 spilte Nanette Workman inn låta og ga den ut på albumet Mississippi Rolling Stone.
Dimitrios Talaganis

Dimitrios Talaganis (gresk: Δημήτριος Ταλαγάνης; født 1945 i Tripoli i Hellas, død 15. april 2021 i Athen) var en gresk kunstner, arkitekt, poet, byplanlegger og politiker.


== Liv og virke ==


=== Bakgrunn ===
Han ble født i Tripoli på Peloponnes og bodde i Arkadia det meste av barndommen; han flyttet deretter til Athen, hvor han bodde til 1964. Han studerte på stipend ved Moskva arkitekturinstitutt (Московский архитектурный институт) og mottok i 1971 et diplom og en mastergrad i arkitektur.


=== Karriere ===
Han mottok i 1971 førstepremie for designet til det nye Leninmuseet. Dette designet ble utstilt i ett år på Utstillingen for sovjetisk teknologi og vitenskaps bragder, hvor den vant gullmedaljen. I 1970 ble han også hedret på verdensutstillingen OSAKA EXPO 1970 for designet av en by med 40.000 innbyggere. I 1971 utførte han en studie av utnyttelsen av Falirikosbukten, hvor han foreslo byggingen av Det nye athenske teater.I 1971 begynte han også å male. Hans første maleriutstilling var på salon d'automne i Grand Palais des Champs Élysées i Paris i 1973. Dette arbeidet ble inspirert av Giorgos Seferis. Han samarbeidet med den franske forfatter og regissør Jacques Lacarrière med å sette opp stykket Romiosyne av Yannis Ritsos. 
Det fant også sted en utstilling av hans verker i 1974 på Foyer Royal de l'Odéon. I august 1974 vendte han tilbake til Hellas, hvor han fortsatte å arbeide som arkitekt. Han begynte også å stille ut sine verker på forskjellige utstillinger i Hellas. I 1987 stilte han ut verkene sine på  Tokyo Metropolitan Teien Art Museum (jap.: 東京都庭園美術館, Tōkyō-to Teien Bijutsukan).I 1998 stilte han til valg som ordfører i Tripoli; han ble da valgt til varaordfører, med ansvar for kultursektoren.


=== Død ===
Han døde 15. april 2021 av covid-19 på et sykehus i Athen, hvor han ble innlagt på sykehus i en måned, i en alder av 76 år.


== Referanser ==
Oppegård prestegjeld

Oppegård prestegjeld var et prestegjeld tilhørende Follo prosti i Borg bispedømme i Den norske kirke. Det omfattet tidligere Oppegård kommune i Akershus fylke, og hovedkirken var Oppegård kirke.


== Historikk ==
Gerðaruðin sókn (norrønt) antas å ha sin opprinnelse fra kristningen av landet. Muligens ble stavkirken Gerðaruða kirkja á Ruðunum, bygget på 1100-tallet der Oppegård kirke nå ligger. Omkring 1400 ble prestbolet omtalt som Grimaughum. Kirken omtales i påfølgende tider vekselvis som Giærdaruda, Gerdarudin, Gierdrim eller Rudin (Rydningene), hvilket også går igjen som bygdenavn.
I middelalderen kaltes sognet og kirken Ruðin eller Gerðaruðin som omfattet bygdelaget øst for Bunnefjorden, og var en selvstendig kirkelig enhet med prestegård på Grønmo (J pretboleno Grimaughum). Om det var Svartedaudens katastrofale tilbakegang i folketall eller reformasjonens omlegging av kirkeorganisasjonen som medførte at Oppegård ble tillagt som anneks under Nesodden, vet vi ikke.


=== Nyere tid ===
Dagens kirke på Svartskog har hatt et par forgjengere. I middelalderen hadde stedet en stavkirke som ble forlenget vestover med et tømret tilbygg. Det ser ut til at denne kirken måtte vike for en tømret kirke i 1722, som ble solgt på auksjonen året etter og gikk via flere eiere til den havnet på kommunens hender i 1860. Denne kirken ble revet i 1875, og den nye kirke ble oppført i 1876 etter tegninger av Andreas Keitel, delvis med gjenbruk av materialer. Den nye kirken ble innviet den 1. november 1876. Den var kommunens eneste kirke inntil Kolbotn kirke ble innviet i 1932.Oppegård sogn dannet grunnlaget for Oppegård kommune opprettet i 1. juli 1915.
Oppegård prestegjeld ble utskilt fra Nesodden prestegjeld i januar 1937.Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.Oppegård prestegjeld og dets sogn er nå en del av Nordre Follo kirkelige fellesråd underlagt Nordre Follo prosti.


== Kirkesogn ==
Prestegjeldet hadde ved sin avvikling følgende sogn:

Oppegård
Greverud
Kolbotn


== Referanser ==
Amed Elna

Amed Elna (født 21. desember 1999) er en friidrettsutøver fra Komorene.


== Personlig liv ==
Hun har studert jus ved Sorbonne Université i Paris.


== Idrettskarriere ==
Elna representerte Komorene under Sommer-OL 2020 i Tokyo, som ble arrangert i 2021, Der hun deltok på 100 meter. Hun løp på 14,30 i den innledende runden, som var personlig rekord, men hun gikk ikke videre til forsøksheatet. Under åpningsseremonien var hun flaggbærer, sammen med Fadane Hamadi.


== Referanser ==


== Eksterne lenker ==
(en) Amed Elna – Olympedia 
(en) Amed Elna – World Athletics
Tuva Senum

Tuva Senum (født 16. mai 1997) er en norsk artist fra Birkeland i Agder.
Hun gikk musikklinja på Dahlske videregående skole i Grimstad med kveding som hovedinstrument, og det var her hun skrev sine første låter. Hun har en bachelorgrad i Utøvende Rytmisk Musikk fra NLA Høgskolen Staffeldtsgate  med vokal som hovedinstrument. 
Vinteren 2018 ga hun ut sin debutsingel, «Stein i skoen», som fikk spilletid på bl.a. NRK P1, Ordentlig Radio og Radio Revolt.
Tuva Senum utga sin første EP, Hvis dette ikke går, høsten 2021.


== Diskografi ==
Hvis dette ikke går (Lydbroderiet plateselskap 2021) EP
Flytte fra (Lydbroderiet plateselskap 2021) singel
Stein i skoen (Hysj Records 2018) singel


== Referanser ==


== Eksterne lenker ==
Tuva Senums nettsider
Magnus Saugstrup

Magnus Saugstrup Jensen (født 12. juli 1996 i Aalborg) er en dansk håndballspiller, som spiller for den tyske klubben Magdeburg og det danske herrelandslaget.Han mesterskapsdebuterte for Danmark under Håndball-EM 2020 og var en del av troppen som tok danskenes andre strake VM-gull under Håndball-VM 2021.


== Referanser ==


== Eksterne lenker ==
(en) Magnus Saugstrup – Olympedia 
(en) Magnus Saugstrup – Det europeiske håndballforbundet (EHF)
Jacob Holm

Jacob Tandrup Holm (født 5. september 1995 i Esbjerg) er en dansk håndballspiller, som spiller for den tyske klubben Füchse Berlin og det danske herrelandslaget.Han mesterskapsdebuterte for Danmark under Håndball-EM 2020 og var en del av troppen som tok danskenes andre strake VM-gull under Håndball-VM 2021.


== Referanser ==


== Eksterne lenker ==
(en) Jacob Holm – Olympedia 
(en) Jacob Holm – Det europeiske håndballforbundet (EHF)
Magnus Bramming

Magnus Grubb Bramming (født 1. oktober 1990 i Roskilde) er en dansk håndballspiller, som spiller for den danske klubben Holstebro og det danske herrelandslaget.Han mesterskapsdebuterte for Danmark under Håndball-EM 2020 og var en del av troppen som tok danskenes andre strake VM-gull under Håndball-VM 2021.


== Referanser ==


== Eksterne lenker ==
(en) Magnus Bramming – Det europeiske håndballforbundet (EHF)
Emil Jakobsen

Emil Manfeldt Jakobsen (født 24. januar 1998 i Kerteminde) er en dansk håndballspiller, som spiller for den tyske klubben Flensburg-Handewitt og det danske herrelandslaget.Han mesterskapsdebuterte for Danmark under Håndball-VM 2021, hvor han var en del av troppen som tok danskenes andre strake VM-gull.


== Referanser ==


== Eksterne lenker ==
(en) Emil Jakobsen – Olympedia 
(en) Emil Jakobsen – Det europeiske håndballforbundet (EHF)
Mathias Gidsel

Mathias Gidsel (født 8. februar 1999 i Skjern) er en dansk håndballspiller, som spiller for den danske klubben GOG og det danske herrelandslaget.Han mesterskapsdebuterte for Danmark under Håndball-VM 2021, hvor han var en del av troppen som tok danskenes andre strake VM-gull.


== Referanser ==


== Eksterne lenker ==
(de) Mathias Gidsel – Munzinger Sportsarchiv 
(en) Mathias Gidsel – Olympedia 
(en) Mathias Gidsel – Det europeiske håndballforbundet (EHF)
Nikolaj Læsø

Nikolaj Læsø Dueholm Christensen (født 15. november 1996 i Aarhus) er en dansk håndballspiller, som spiller for den danske klubben Aalborg og det danske herrelandslaget.Han mesterskapsdebuterte for Danmark under Håndball-VM 2021, hvor han var en del av troppen som tok danskenes andre strake VM-gull.


== Referanser ==


== Eksterne lenker ==
(en) Nikolaj Læsø – Det europeiske håndballforbundet (EHF)
Benjamin Jakobsen

Benjamin Jakobsen (født 9. september 1991 i Hamburg i Tyskland) er en dansk håndballspiller, som spiller for den danske klubben Aalborg og det danske herrelandslaget.Han mesterskapsdebuterte for Danmark under Håndball-VM 2021, hvor han var en del av troppen som tok danskenes andre strake VM-gull.


== Referanser ==


== Eksterne lenker ==
(en) Benjamin Jakobsen – Det europeiske håndballforbundet (EHF)
Pavle Vagić

Pavle Vagic (født 24. januar 2000) er en svensk fotballspiller som spiller for Hammarby.


== Rosenborg ==
Den 12. august 2021 skrev han under en kontrakt med Rosenborg ut 2025.Den 22. august 2021 fikk han sin Eliteserie-debut for Rosenborg mot Odd.


== Hammarby ==
Den 10. juli 2022 skrev han under for Hammarby fra den 15. juli 2022.


== Referanser ==


== Eksterne lenker ==
(en) Pavle Vagić – Transfermarkt 
(en) Pavle Vagić – FootballDatabase.eu 
(en) Pavle Vagić – Soccerway 
(sv) Pavle Vagić – Sveriges fotballforbund 
(no) Pavle Vagić – Norges Fotballforbund 
(en) Pavle Vagić – FBref 
Offisiell statistikk for Rosenborg Ballklub Pavle Vagić
Fadane Hamadi

Fadane Hamadi (født 21. juli 1992) er en friidrettsutøver som representerer Komorene. Han konkurrerer hovedsakelig i sprintløp, hekkesprint, lengdehopp og tresteg, men har også konkurrert i mangekamp.
Han deltok på 110 meter hekk under Sommer-OL 2020, men ble slått ut i innledende runde.


== Personlig liv ==
Han er ifølge sin Facebook-profil fra Saint-Pierre i Réunion, og er bosatt i Chalon-sur-Saône i Bourgogne i Frankrike. Han er friidrettstrener for klubben Entente Chalonnaise d'Athletisme.


== Idrettskarriere ==
Hamadi deltok i det franske mesterskapet i friidrett 2018, og kom der på åttendeplass i tresteg. Han deltok på 110 meter hekk under VM i friidrett 2019, der han løp på 14,79 sekunder i sitt forsøksheat, og gikk ikke videre til semifinalen.Han representerte Komorene under Sommer-OL 2020 i Tokyo, som ble arrangert i 2021, der han deltok på 100 meter. Han løp på 14,99 i sitt forsøksheat, og endte sist i sitt heat, og gikk dermed ikke videre til semifinalene. Under åpningsseremonien var han flaggbærer, sammen med Amed Elna.


== Referanser ==


== Eksterne lenker ==
(en) Fadane Hamadi – Olympedia 
(en) Fadane Hamadi – World Athletics 
(en) Fadane Hamadi – TheSports.org
Daniel Pettersson

Daniel «DP» Pettersson (født 6. mai 1992 i Eskilstuna) er en svensk håndballspiller, som spiller høyrekant for den tyske klubben Magdeburg og det svenske herrelandslaget.Han mesterskapsdebuterte for Sverige under Håndball-EM 2020, var en del av troppen som tok VM-sølv under Håndball-VM 2021 og representerte Sverige under Sommer-OL 2020.


== Referanser ==


== Eksterne lenker ==
(en) Daniel Pettersson – Olympedia 
(en) Daniel Pettersson – Det europeiske håndballforbundet (EHF)
Philip Henningsson

Philip Henningsson (født 14. juni 1995 i Hörby) er en svensk håndballspiller, som spiller venstreback for den tyske klubben Wetzlar og det svenske herrelandslaget.Han mesterskapsdebuterte for Sverige under Håndball-EM 2018, og fikk fornyet tillit under Håndball-EM 2020.


== Referanser ==


== Eksterne lenker ==
(en) Philip Henningsson – Det europeiske håndballforbundet (EHF)
Andreas Cederholm

Andreas Cederholm (født 4. mai 1990 i Hjo) er en svensk håndballspiller, som spiller høyreback for den tyske klubben Lemgo og det svenske herrelandslaget.Cederholm ble tatt ut i den svenske bruttotroppen foran Håndball-EM 2016, men var ikke blant de 16 utvalgte. To år senere fikk han sin mesterskapsdebut under Håndball-EM 2018.


== Referanser ==


== Eksterne lenker ==
(en) Andreas Cederholm – Det europeiske håndballforbundet (EHF)
Ingeborg Erna Bøgelsack

Ingeborg Erna Bøgelsack var en tysk billedkunstner fra Flensburg i Tyskland.
Hun flyttet til Atna i Norge tidlig på 1970-tallet.Litografi, etsning og akvarell.
Underviste ved Høyskolen i Volda.Bøgelsack hadde sin første separatutstilling i 1978 og har deretter hatt en rekke utstillinger i Tyskland, Danmark, Sverige og Norge. Av kollektivutstillinger kan vi nevne


== Referanser ==
Spantik

Spantik (7027 moh.) er en fjelltopp i Gilgit-Baltistan-regionen i Pakistan.


== Referanser ==
Jack Thurin

Jack Erik Panos Thurin (født 9. juni 1999 i Skövde) er en svensk håndballspiller, som spiller høyreback for den svenske klubben Skövde og det svenske herrelandslaget.Han mesterskapsdebuterte for Sverige under Håndball-EM 2020, og var en del av troppen som tok VM-sølv under Håndball-VM 2021.


== Referanser ==


== Eksterne lenker ==
Jack Thurin på Instagram
Valter Chrintz

Valter Chrintz (født 26. april 2000 i Kristianstad) er en svensk håndballspiller, som spiller høyrekant for den tyske klubben Füchse Berlin og det svenske herrelandslaget.Han mesterskapsdebuterte for Sverige under Håndball-EM 2020, og var en del av troppen som tok VM-sølv under Håndball-VM 2021.


== Referanser ==


== Eksterne lenker ==
(en) Valter Chrintz – Det europeiske håndballforbundet (EHF)
Remi Eriksen

Harry Remi Eriksen (født 1967) er en norsk næringslivsleder. Han er administrerende direktør i DNV Group, et internasjonalt klassifikasjonsselskap med hovedkontor i Bærum. I 2021 ble han utnevnt av Kunnskapsdepartementet til styreleder for Norges teknisk-naturvitenskapelige universitet (NTNU) for perioden 1. august 2021 til 31. juli 2025.Eriksen er utdannet sivilingeniør fra Norges tekniske høgskole (NTH) i datateknologi og elektronikk, og har fulgt program i administrativ ledelse ved Rice University.Han er medlem av styret for World Business Council for Sustainable Development og er innvalgt medlem i Norges Tekniske Vitenskapsakademi.


== Referanser ==


== Eksterne lenker ==
«Remi Eriksen». World Business Council for Sustainable Development (WBCSD) (engelsk). Besøkt 4. august 2021.
Savignia badzhalensis

Savignia badzhalensis er en dvergedderkopp som finnes i Russland. Den ble først beskrevet av Eskov i 1991.


== Referanser ==


== Eksterne lenker ==
(en) Savignia badzhalensis i Encyclopedia of Life 
(en) Savignia badzhalensis i Global Biodiversity Information Facility 
(en) Savignia badzhalensis hos ITIS
Kreklingan (Nærøysund)

Kreklingan er ei bygd som ligger på nordsida av Innerfolda i Nærøysund kommune i Trøndelag. Kreklingan ligger ved Fv770, omtrent midt mellom Foldereid og Kolvereid. Kreklingan grenser til Finne i vest og Foldereid i øst.
På Kreklingan har det bodd folk sidan tidlig jernalder, og her finnes typiske stedsnavn, som f.eks. Sjølstad = Sigvaldsstadir, fra denne tida. Det er også gjort oldtidsfunn her, bl.a. et garnsøkke av stein på jordet på gården Buvika. Kreklingan er nevnt i Aslak Bolts jordebok (ca. 1430) som gården «af krechlingom». Navnet Kreklingan er mest sannsynlig avledet av lyngarten krekling, som det fremdeles finnes mye av i utmarka. Rokka (av hrukka = skrukke,rynke) er navnet på den andre tidleg gården på stedet. Det kommer frå Rokkvatnet, et større vatn som tilhørte gården.Rokkvatnet er i dag drikkevannskilde for Nærøysund kommune. 
Kreklingan er et gammelt post- og handelssted. Her var det poståpneri og dagligvarebutikk.
Brevhuset Krekling ble opprettet 01.01.1909 i Foldereid herred. Brevhuset ble nedlagt fra 01.07.1912 og samtidig omgjort til poståpneri under navnet Nordkrekling. Navnet ble valgt for å skille det fra Krekling ved Kongsberg. Poståpneriet Nordkrekling ble nedlagt fra 01.06.1967.Øst for handelsstedet ligger grenda Kalvika, og vest for for handelsstedet finner vi grendene Rotvik og Rokka.
I hele bygda var det på første halvdel av 1900-tallet 18-20 små og store gardsbruk, som nå er omgjort til to samdrifter med til sammen fire familier som driver jordene.
Oppdrettsselskapet Mowi Norway har en landbase på Kreklingan, Mowi Norway AS avd. Krekling.Bedriftene Krekling Vassverk og Trollferien AS er også registrert på Kreklingan. 
Kreklingan har et eget bygdelag, Krekling Bygdelag og et eget grendehus, Kreklingan Grendehus, som er ombygd fra det gamle "Folkets Hus" fra 1920-talet. 
Krekling er en grunnkrets i kommunen og har 71 innbyggere pr. 1. januar 2021.Ved Kreklingan ligger Rokktinden (220 moh) som er et kjent turmål og utsiktspunkt ved Innerfolda. 


== Referanser ==
Slaget ved Axtorna

Slaget ved Axtorne var et slag under den nordiske syvårskrig.
Homey

Homey er en hjemmesentral produsert av det nederlandske selskapet Athom B.V. I motsetning til enkelte lukkede systemer har Homey et app-system med åpent programmeringsgrensesnitt som gjør det mulig for tredjepartsutviklere å tilføye støtte for deres produkter i Homey. I likhet med andre hjemmesentraler er hensikten med Homey å samle konfigurasjon, styring og overvåkning av komponentene i smarthus. De automatiske kontrollflytene kalles «Flow» i Homey-appen.


== Historie ==
Homey ble opprinnelig startet som et Kickstarter-prosjekt i mai 2014. Selskapet Athom B.V. ble grunnlagt for å ta seg av utviklingen. I 2015 investerte private investorer 1 million euro i selskapet.


== Modeller ==


=== Homey (1. generasjon) ===
I 2016 kom første generasjon av Homey tilgjengelig for salg etter å ha blitt startet som et Kickstarter-prosjekt i 2014. Førstegenerasjons Homey hadde innebygget mikrofon og programvare for talestyring, og var således både en smarthøyttaler og hjemmesentral. Den hadde støtte for tilkobling med Wi-Fi, Bluetooth, ZigBee, Z-Wave, 433 MHz, 868 MHz og infrarødt lys.


=== Homey (2. generasjon) ===
I 2019 kom andre generasjon av Homey. Av maskinvare-forskjeller kan nevnes at nærfeltskommunikasjon hadde blitt fjernet grunnet lite bruk, mens mikrofonen hadde blitt fjernet fordi den var for dårlig til å fungere som planlagt.Programvaren ble også oppdatert til versjon 2.0, og eldre ustyr kunne også oppgraderes til denne versjonen. Noe av det nye i programvaren var en mer fyldig mobilapplikasjon samtidig som man tok bort støtten for PC-applikasjonen. Det ble også lagt til støtte for lysstyring med KNX [1]. Maskinvaren hadde 512 MB hovedminne og enkjernet prosessor.


=== Homey Pro ===
Homey Pro ble også lansert i 2019 samtidig som Homey 2. generasjon, men Pro-utgaven hadde dobbelt så kraftig maskinvare med 1 GB hovedminne og tokjernet prosessor.


== Støtte ==
Homey-programvaren har delvis støtte for integrasjon med enkelte komponenter fra Philips Hue, Google Nest, Chromecast, Logitech Harmony, Spotify Connect og Sonos One. Homey hevder å støtte over 50 000 ulike produkter fra over 1000 merker.


== Se også ==
Home Assistant
Google Nest
Apple HomePod
Tingenes internett


== Referanser ==
JL-2

JL-2 (kinesisk: 巨浪-2, med NATO-betegnelsen CSS-N-14) er et kinesisk missil utplassert på Jin-klasse-ubåter. JL-2 er et missil av typen andregenerasjon SLBM (forkortelse fra engelsk submarine-launched ballistic missile), og en marinevariant av DF-31-missilet. Missilet kan transportere ett eller åtte MIRV-stridshoder. Det er Kinas første sjøbaserte atomavskrekkingsmiddel. 


== Utvikling ==
I 1985 begynte kinesiske myndigheter å utvikle både JL-2 og DF-31. JL-2 ble første gang testet i 2001, fra en ubåt av 031-klassen. Programmet var forsinket, og det ble utført en ny, mislykket missiltest i 2004. Vellykkede missiltester av JL-2 ble gjennomført i 2005 og 2008. Første gang kinesiske myndigheter gjennomførte en vellykket testet av JL-2-missilet fra en Jin-klasse-ubåt var i 2009, og en rekke missiltester ble også gjennomført i 2012. En ny missiltest av JL-2 fant sted i januar 2015, og i august 2015 ble det gjennomført en rekke nye missiltester. I desember 2015 begynte kinesiske styrker å avholde avskrekkingspatruljeringer med Jin-klasse-ubåter som hadde JL-2-missiler ombord.
Fra og med 2019 er 48 JL-2 løfteraketter utplassert på ubåter.


== Om missilet ==
JL-2 er en tretrinns solidrakett med en maksimalt rekkevidde på 8000 kilometer. Nyttelasten er et enkelt 1 megatonn stridshode, eller fra 3 til 8 MIRV-stridshoder.


== Referanser ==


== Eksterne lenker ==
(en) JL-2 – kategori av bilder, video eller lyd på Commons
David King (hekkeløper)

David King (født 13. juni 1994) er en britisk hekkeløper.
Han representerte Storbritannia i Friidretts-VM i 2017 og Sommer-OL 2020.


== Referanser ==


== Eksterne lenker ==
(en) David King – Olympedia 
(en) David King – World Athletics
JL-3

JL-3 (kinesisk: 巨浪-3) er en kinesisk  tredje generasjons SLBM under utvikling. Det vil utplasseres på Type 096-klasse-ubåter, en fremtidig ubåtklasse. 
Missilet er fastdrevet og har en rekkevidde på 12,100 km (7,500 mil). Den er også forventet å bære MIRV-stridshoder i stand til å gjøre angrep mot mange forskjellige steder samtidig. Den første testflyvningen skjedde i Bohaihavet den 24. november 2018: mest sannsynlig en test av utskytningsrørets kaldskytningsutkastsystem. Ytterligere missiltester fortsatte i juni og desember 2019.

En analytiker sitert av The South China Morning Post uttalte at det ville ta til ca. 2025 før Kina fullstendig integrerte JL-3 missilet med Type 096-klassen. Utvikling av missilet har angivelig blitt skilt fra arbeidet med Type 096-klassen for å fremskynde utviklingen og produksjonen.
Fra og med 2020 har alle JL-3 missiltester blitt vellykket.